Kommunikasie « Informasietegnologie
FindTime-toepassing vir vergaderings
As jy gereeld vergaderings moet reël weet jy waarskynlik dat dit dikwels 'n uitdaging is om die gepaste tyd in almal se skedules te kry. Gelukkig het Microsoft 'n oplossing met een van hulle Office365-toepassings.
FindTime is 'n addisionele toepassing wat die heen en weer geskarrel om 'n geskikte dag en tyd vir 'n vergadering tussen kollegas te vind. Dit is veral handig as persone van eksterne maatskappye ook die vergadering moet bywoon.
Met FindTime skep die organiseerder 'n meningspeiling waarin die beskikbare datums en tye gelys word. Uitgenooides kan dan stem watter dae en tye hulle die beste sal pas.
Wanneer die peiling opgestel word is die volgende funksies ook beskikbaar:
Om die vergadering outomaties te skep as almal ooreengekom het op 'n datum en tyd;
om tydelik die datums te boek in jou dagboek;
opdaterings te kry oor die meningspeiling wanneer iemand stem;
die meningspeiling te sluit sodat ander tye nie voorgestel kan word nie en
verifikasie deur middel van 'n PIN.
Die FindTime-toepassing kan bygevoeg word in Outlook 365 (webgebaseerde e-pos, die Outlook-kliënt of Apple OSX). Indien eksterne persone uitgenooi word na 'n vergadering hoef hulle nie self Outlook te gebruik nie – alles word uitgevoer deur middel van 'n skakel wat FindTime stuur.
Jy kan self FindTime installeer vanaf Microsoft se webwerf. of 'n versoek aanteken op die ICT Partner Portal vir een van ons tegnici.
[ARTIKEL DEUR ARLO KOEN]
Posted in Kommunikasie, Algemeen, Wenke | Comments Off on FindTime-toepassing vir vergaderings
E-pos aan groot groepe
Maandag, Maart 2nd, 2020
Soms is dit nodig om e-pos te stuur aan eksterne studente of ander groot groepe mense wat nie deel is van die sun-domein nie. Indien jy tans Outlook verspreidingslyste gebruik, stel ons voor dat jy oorskakel na die veel vriendeliker en funksionele Sympa verspreidingslys bestuursplatform.
Die motivering agter hierdie voorstel is dat Microsoft tans die aantal e-posse wat iemand kan stuur beperk tot 30 eksterne adresse per minuut. As jy dus na meer ontvangers stuur, sal Microsoft jou rekening outomaties blok as maatreël om gemorspos te voorkom. Meer detail oor Microsoft se beleid kan op hulle webwerf gelees word.
Sympa is e-pos verspreidingslys bestuursagteware (MLM) en het ontstaan in die akademiese rekenaargemeenskap in Frankryk. Die naam is 'n akroniem vir Système de Multi-Postage Automatique (i.e. Automatic Mailing System) en beteken ook "oulik" of "vriendelik" in Frans. Ons is nie heeltemal seker hoekom die Franse besluit het om hulle e-pos verspreidingstelsel "oulik" te noem nie, maar ons kan bevestig dat dit wel "vriendelik" is om te gebruik.
Deur Sympa te gebruik vir jou groep e-posse, sal jy beter beheer hê oor jou e-posse, asook toegang tot handige funksies soos:
stel een of meer moderators aan;
bestuur intekenings en uittekenings;
skep 'n gedeelde dokument webspasie vir jou intekenaars;
antwoord vrae oor die lys van intekenaars en potensiële intekenaars;
lees die lys-argief;
soek in die boodskap-argief;
hersien die lyslede.
Soos jy kan sien, bied Sympa baie meer funksionaliteit as jou standaard Outlook verspreidingslys.
Enige personeellid of student kan Sympa gebruik – gaan bloot na https://sympa.sun.ac.za/sympa en volg die instruksies. Indien jy enige hulp nodig het met die opstelling van jou Sympa verspreidingslys, teken asseblief `n versoek aan op die ICT Partner Portal.